Page:Welsh Medieval Law.djvu/161

 hagen pan ẏ mẏnho ẏ bꝛenhín ẏ lluẏdır ẏ gẏt ac ef ẏnẏ wlat ehun. kẏnẏdẏon ar hebogẏdẏon ar guaſtrodẏon un weıth ẏnẏ ulỽẏdẏn ẏ caffant gẏlch ar taẏogeu ẏ bꝛen- hín pop reı hagen ar wahan. aỽ teı adẏlẏ ẏ taẏogeu ẏ wneuthur ẏr bꝛenhín. Neuad. ac ẏſtauell. kegín ach- apel. Ẏſcubaỽꝛ. ac odẏntẏ. Peırant. ac ẏſtabẏl. achẏnoꝛtẏ. Ẏ gan ẏtaẏogeu ẏdoant pẏnue- ırch ẏr bꝛenhín ẏnẏ luẏd. ac o pop taẏoctref ẏ keıff gỽꝛ amarch abỽẏall ar treul ẏ bꝛen hín hagen ẏwneuthur llueſteu. rı pheth nẏ werth taẏaỽc heb canhẏat ẏ arglỽẏd. ṇ march. amoch. a mel. oſ gỽꝛthẏt ẏr arglỽẏd gẏſſeuẏn guerthᵉᵗ ẏnteu ẏr neb ae mẏnho guedẏ hẏnnẏ. eır keluẏdẏt nẏ dẏſc ta- ẏaỽc ẏ uab heb canhẏat ẏ arglỽẏd. ẏſcolhe- ıctaỽc. a bardonı. a gouanaeth. kanẏſ oſdı- odeſ ẏ arglỽẏd hẏnẏ rother coꝛun ẏr ẏſcoel- heıc. neu hẏnẏ el gof ẏnẏ eueıl ehun. neu vard ỽꝛth ẏg̣ạḍẹı̣ṛ gerd nẏ ellír eu keıthıwaỽ | guedẏ hẏnnẏ